Nr. C 358/52 De Europæiske Fællesskabers Tidende 31. 12.83 
Udtalelse om de første retningslinjer for en fællesskabspolitik på turistområdet 
Den tekst, som har været genstand for udtalelsen, er endnu ikke offentliggjort i De 
Europæiske Fællesskabers Tidende. 
A. UDTALELSENS JURIDISKE GRUNDLAG 
Kommissionen besluttede den 30. november 1982, i medfør af traktaten om oprettelse 
af Det europæiske økonomiske Fællesskab, at høre Det økonomiske og sociale 
Udvalg om det nævnte emne. 
Procedure 
Afdelingen for miljøbeskyttelse, sundhedsvæsen og forbrug har fået pålagt at 
behandle dette emne. Som ordfører er udpeget Edouard Brassier. 
Afdelingens udtalelse blev udarbejdet på det 77. møde den 4. oktober 1983 og vedta­
get med 22 stemmer mod 7. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale udvalgs udtalelse blev vedtaget enstemmigt, mens 2 und­
lod at stemme, på den 211. plenarforsamling den 26. og 27. oktober 1983. 
Udtalelsens ordlyd er følgende: 
1. Udvalget udtrykker tilfredshed med meddelel­
sen »De første retningslinjer for en fællesskabspoli­
tik på turistområdet«, som blev forelagt for Rådet 
den 1. juli 1982. Det godkender i princippet forsla­
get om en fællesskabspolitik på turistområdet og 
understreger en sådan politiks økonomiske, sociale 
og kulturelle betydning. 
2. Generelle Bemærkninger 
Definition på turisme 
2.1. Udvalget mener, at turisme ikke blot er at 
betragte som en økonomisk aktivitet, der kun har at 
gøre med rejsebureauer, transportvirksomhed, hotel­
ler osv. Turisme har også noget at gøre med menne­
skelige og kulturelle aktiviteter, som er bestem­
mende for befolkningens livskvalitet og levestan­
dard generelt og ganske specielt, når det drejer sig 
om befolkningen i de lokalsamfund og ferieområ­
der, .som besøges af turister. Derfor kan turisme føre 
til ændringer i befolkningens livsstil og større forstå­
else mennesker imellem. EF's og medlemsstaternes politik 
2.2. Udvalget tager til efterretning, at Kommissio­
nen ikke har til hensigt at erstatte de enkelte med­
lemsstaters politik, men at opstille en række fælles 
prioriteter inden for visse områder, hvor der kan 
tænkes foreslået foranstaltninger; det mener imid­
lertid ikke, at dette er nogen hindring for at foreslå 
Rådet yderligere initiativer ud over de allerede 
påtænkte i retningslinjerne, og det er derfor frem­
kommet med en række nye forslag. 
2.3. I betragtning af de meget vidtforgrenede akti­
viteter, som hører ind under turistområdet, mener 
Udvalget, at Retningslinjerne kunne bidrage til at 
sætte afgørende politisk skub i bestræbelserne for at 
skabe et virkeligt internt EF-marked, og tjene som 
katalysator for igangsætning af initiativer på en 
række områder, hvor udviklingen for øjeblikket er 
gået i stå. 
2.4. Set på denne baggrund mener Udvalget, at 
medlemsstaterne fremover ved udformningen og 
gennemførelsen af deres respektive politik på turist­
området bør være opmærksom på, at det er nødven­
digt at etablere et så velfungerende fælles marked 
for turismen som muligt. 
31. 12.83 De Europæiske Fællesskabers Tidende Nr. C 358/53 
Internationale organisationer 
2.5. Udvalget regner endvidere med, at Kommissi­
onen vil fortsætte eller indlede et nært samarbejde 
med de forskellige andre internationale organisatio­
ner, som beskæftiger sig med turistspørgsmål 
(OECD, Europarådet, World Tourist Organisation 
(WTO), European Travel Commission (ETC), Det 
internationale kontor for turisme med socialt Sigte 
(BITS) osv.) og udnytte det betydelige forskningsar­
bejde, som allerede er gjort i disse organer, samtidig 
med at det håber, at EF med sine lovgivningsmæs­
sige beføjelser vil være i stand til at udvirke frem­
skridt på de områder, hvor der hidtil kun er blevet 
opnået en ringe grad af harmonisering. 
Den økonomiske betydning 
2.6. Turismen er i dag et af de vigtigste økonomi­
ske aktivitetsområder ikke blot i Europa, men i ver­
den som sådan, og man forudser, at den i år 2000 vil 
være en af de største »industrier«. Der er samtidig 
tale om en erhvervssektor, som synes at holde bedre 
stand mod den øjeblikkelige recession end visse 
andre, og som derfor kan gøre krav på særlig 
opmærksomhed. Desuden kan den i stort omfang 
bidrage til at fremme EF-ideen og forbedre kendska­
bet til Europa. 
3. Særlige bemærkninger 
Grænsekontrol 
3.1. Selv om EF nu har eksisteret i mere end 25 år, 
foretages der stadig grænsekontrol af EF's borgere i 
forskelligt omfang fra medlemsstat til medlemsstat 
og alt efter, hvilket transportmiddel der anvendes. 
3.2. Udvalget godkender alle foranstaltninger, der 
letter grænsepassage inden for EF, og ser frem til en 
fuldstændig afskaffelse af grænsekontrol; men 
Udvalget beklager, at der samtidig med fjernelsen af 
nogle hindringer for turisternes frie færden indføres 
nye. 
Rejsedokumenter 
3.3. Udvalget støtter Kommissionens forslag til 
beslutning om at forenkle grænsekontrol, som det 
allerede har fremsat en positiv udtalelse om, og 
mener endvidere, at man skal undgå at øge antallet 
af rejsedokumenter, så det gøres lettere at passere grænserne. Udvalget anmoder om, at man undersø­
ger de tekniske muligheder for en sådan forenkling. 
Social sikring (sundhed) 
3.4. Med hensyn til social sikring mener Udvalget, 
at medlemsstaterne, som alle i et vist omfang nyder 
godt af turistindustrien, bør sørge for automatisk 
sygesikring for EF-turister, for så vidt som de i deres 
hjemland er omfattet af en obligatorisk social sik­
ringsordning. Den nuværende ordning, der er base­
ret på blanket E 111, må anses for utilfredsstillende 
og bør laves om. 
Turistassistance — ansvarsforsikring for motorkøretø­
jer 
3.5. Udvalget bemærker, at to forslag om turistassi­
stance (ved ulykker) og ansvarsforsikring for motor­
køretøjer stadig ikke er færdigbehandlede i Rådet, 
som fik forelagt forslaget om ansvarsforsikring i 
august 1980 og forslaget om turistassistance i 1981, 
og den opfordrer Rådet til at vedtage disse snarest 
muligt. 
A nsvarsforsikring for motorkøretøjer 
3.6. Udvalget anmoder om, at man ser nærmere 
på, hvorledes henstillingen fra januar 1981 om frem­
skyndelse af skadesreguleringen i forbindelse med 
ansvarsforsikring for motorkøretøjer i praksis hånd­
hæves. Det henleder ligeledes opmærksomheden på 
problemerne i forbindelse med rejsendes utilsigtede 
overtrædelser af færdselsregler i udlandet og under­
streger, at disse regler må harmoniseres yderligere. 
Sikkerhed i hoteller 
3.7. Udvalget opfordrer Kommissionen til at frem­
sætte et forslag vedrørende ensartede EF-bestem-
melser om sikkerhed i hoteller, som skal indeholde 
en definition på minimumssikkerhedsordninger. 
Kommissionen bør endvidere undersøge mulighe­
den af at gøre det lovpligtigt for hotelejere at ska-
desforsikre personer og ting. 
Turistforsikring i al almindelighed 
3.8. For så vidt angår turistforsikring i al alminde­
lighed, er Udvalget foruroliget over den tilsynela­
dende stigende tendens til at forsikre turister adskil-
Nr. C 358/54 De Europæiske Fællesskabers Tidende 31. 12.83 
lige gange mod de samme risici. Det mener ikke, at 
gennemsnitsturisten kan forventes til fulde at forstå 
de forskellige forsikringsmuligheder, og Kommissio­
nen bør derfor undersøge muligheden af at indføre 
en standardiseret mm/mumrforsikring for turister 
sammen med en liste over yderligere risici, som 
kunne dækkes af en ikke-lovpligtig forsikring. Man 
bør ligeledes kræve, at den forsikrede får en kopi af 
hver forsikringskontrakt. 
Rejse- og hotelkontrakter 
3.9. Udvalget er vidende om, at UNIDROIT 
(International Institute for the Unification of Pri­
vate Law, Rom) og Europarådet har beskæftiget sig 
med udformningen af en ny standardrejsekontrakt 
og hotelkontrakt til afløsning af eksisterende aftaler, 
da disse betragtes som »utilstrækkelige«. Udvalget 
anmoder Kommissionen om at træffe de fornødne 
foranstaltninger for at sikre indførelsen af nye stan­
dardiserede kontrakter i EF. 
Garantifond — harmonisering 
3.10. Udvalget konstaterer, at det stadig er uklart, 
hvorledes ansvaret i forbindelse med misligholdelse 
af forpligtelser fordeles på turisterne/forbrugerne/ 
rejsebureauerne/rejsearrangørerne, og opfordrer 
Kommissionen til at undersøge problemet og foreslå 
løsningsmuligheder. Det foreslår en generel indfø­
relse og harmonisering af den nationale lovgivning 
om garantifonds. 
3.11. Det bør imidlertid bemærkes, at ikke alle for­
slagene nødvendigvis bør omfatte turisme, som 
udgår fra tredjelande; dette aspekt må ligeledes 
undersøges af Kommissionen og gøres til genstand 
for passende forslag. 
Rejsearrangørernes interesser 
3.12. Udvalget finder, at der bør tages hensyn til 
rejsearrangørernes (hoteller og rejsebureauer) inte­
resser, da disse ofte er uden beskyttelse i tilfælde af 
afbestillinger, konkurser i andre led og forsinkelser 
som følge af strejker og dårligt vejr. 
Rejsebureauvirksomheder — harmonisering 
3.13. Udvalget mener, at Kommissionen bør til­
stræbe en harmonisering af de nationale bestemmel­ser vedrørende rejsebureauvirksomheder. Kommissi­
onen bør imidlertid være opmærksom på, at det ikke 
vil være ønskeligt at underkaste veletablerede og 
erfarne rejsebureauer for strenge bestemmelser, 
hvorimod det ville være ønskeligt at føre kontrol 
med væksten i antallet af korrupte rejsebureauer og 
forebygge, at rejsearrangører genoptager deres akti­
viteter, hvis de har været konkurs eller indblandet i 
større skandaler. 
Retten til at udøve et erhverv 
3.14. For så vidt angår arbejdsvilkårene for de 
beskæftigede inden for turisterhvervene, gør Udval­
get opmærksom på, at man må undgå at forveksle 
retten til at etablere sig som selvstændig med 
arbejdstagernes frie bevægelighed inden for turist­
branchen. Det opfordrer Kommissionen til at under­
søge muligheden for, hvorledes uheldige forhold 
kan bringes af vejen, samt at sikre den gensidige 
anerkendelse af eksamensbeviser. 
Lederuddannelse 
3.15. For så vidt angår erhvervsuddannelse, god­
kender Udvalget bemærkningerne i retningslinjerne 
og ser gerne, at der gøres en større indsats for at 
uddanne ledere inden for turistbranchen, som er i 
stand til at tilpasse sig den nye teknologi. 
Forligsinstans 
3.16. Selv om det er påkrævet med en formel rets­
beskyttelse inden for turistbranchen som sidste til-
flugtsmulighed, så vil turisten dog normalt ikke 
nære noget ønske om straks at gå rettens vej, hvis 
han på anden måde kan stilles tilfreds. Udvalget 
foreslår derfor, at der på EF-plan foretages en har­
monisering af simple klageprocedurer, og at der om 
nødvendigt derudover indføres en ny EF-procedure. 
Det foreslår oprettet en forligsinstans i de enkelte 
medlemslande, hvis opgave skal være at tage sig af 
stridsspørgsmål, som opstår inden for landets græn­
ser, og at kontakte de tilsvarende instanser i andre 
lande, når der er tale om problemer uden for landets 
grænser. 
Information 
3.17. Udvalget noterer sig den nye informations­
teknologis virkning på turistindustrien. Samtidig 
med at teknologien uden tvivl gør turistindustrien 
mere effektiv, medfører den et fald i antallet af kon­
torjobs. Den vil også sætte folk i stand til straks at få 
adskillige oplysninger. 
31. 12. 83 De Europæiske Fællesskabers Tidende Nr. C 358/55 
Brochurer 
3.18. Med hensyn til turist/forbrugeroplysning gør 
Udvalget opmærksom på, at værdien eller nøjagtig­
heden af oplysningerne i rejsebrochurer eller katalo­
ger ofte beror på den enkeltes opfattelse; men det 
foreslår dog, at Kommissionen undersøger eksiste­
rende nationale bestemmelser og frivilligt indgåede 
ordninger med det formål at fastlægge retningslinjer 
for rejsebrochurer og dermed komme vildledende 
reklame til livs. 
Turistkampagne 
3.19. Udvalget bemærker, at retningslinjerne ikke 
nævner noget om turistkampagne, hvor f.eks. 
EF-medlemsstaterne kører en fælles kampagne for 
at tiltrække turister fra tredjelande, navnlig fra Nor­
damerika og Japan; det antages, at man ved en ven­
skabelig overenskomst har overladt dette spørgsmål 
til Den europæiske Rejsekommission (ETC). 
3.20. Udvalget ønsker naturligvis ikke at gribe for­
styrrende ind i en ordning, som måske fungerer til­
fredsstillende, men mener, at der i en virkelig fælles 
politik på turistområdet på lang sigt må satses på 
turistkampagner, hvilket i praksis kan komme til at 
betyde et endnu snævrere samarbejde med Euro­
pean Travel Commission end hidtil. 
3.21. På det rent praktiske plan anmoder Udvalget 
om en harmonisering og forenkling af procedurerne 
i forbindelse med fri bevægelighed for turistrekla­
memateriale mellem medlemslandene. 
Hotelklassificering 
3.22. På et konkret punkt i turistoplysningen 
kunne der imidlertid sættes ind og det gælder hotel-
klassificeringen, som ikke på nuværende tidspunkt 
er standardiseret på EF-plan, og Udvalget foreslår, 
at hotelbranchen anmodes om — i et samarbejde 
med de interesserede forbrugerorganisationer — fri­
villigt at standardisere klassificeringssystemet på 
EF-plan, og at Kommissionen bør fastsætte bestem­
melser, hvis ikke der kommer resultater ud af dette. 
Billettakster og priser 
3.23. Udvalget mener, at gennemsnitsturisten trods 
alle forsøg på at skabe forenkling stadig er uforstå­
ende over for de meget varierende billettakster, pri­
ser og andre udgifter, som forekommer i forbindelse med de enkelte turistaktiviteter, samt overfor antal­
let og mangfoldigheden af overraskende ekstraud­
gifter. Det slår derfor til lyd for større forenkling og 
øget gennemsigtighed f.eks. således, at minimums 
— og maksimumspriser for de enkelte aktiviteter 
angives med samme tydelighed. 
Afgifter 
3.24. Der bør på EF-plan foretages en harmonise­
ring af de forskellige afgifts- og afgiftslignende 
bestemmelser, som varierer fra land til land, og som 
virker alvorligt og forskelligt ind på turistforetagen­
dernes rentabilitet, såfremt Kommissionens under­
søgelse påviser behovet herfor. 
Vejkort 
3.25. På et andet præcist punkt, nemlig turist-vej­
kort, foreslår Udvalget, at det skal være obligatorisk 
klart at angive vejkortenes udgivelses- og eventuelle 
ajourføringstidspunkt. 
Charterrejser 
3.26. Endelig konstaterer Udvalget med tilfreds­
hed, at Kommissionen er i færd med at udarbejde et 
direktivforslag om forbrugerbeskyttelse i forbindelse 
med charterrejser. 
Transportpolitik 
3.27. Udvalget mener, at EF's transportpolitik må 
betragtes som et led i den grundlæggende infrastruk­
tur, hvorpå turistpolitikken skal bygges; men den 
beklager, at udviklingen i retningen af en fælles 
transportpolitik har været så uendelig langsom, og 
opfordrer derfor Rådet til at arbejde målrettet på 
vedtagelsen af Kommissionens transportforslag og 
navnlig de forslag, Kommissionen forelagde i 
februar 1983 og i den forbindelse tage hensyn til 
Udvalgets bemærkninger til disse forslag. 
Transport — særlige bemærkninger: busser — jern­
bane — luftfart — søtransport 
3.28. Derudover har Udvalget nogle særskilte 
bemærkninger med hensyn til bestemte transport-
Nr. C 358/56 De Europæiske Fællesskabers Tidende 31. 12.83 
områder; det anmoder om, at der foretages en 
undersøgelse af sikkerheden i rutebiler og busser. 
Udvalget understreger, at det af hensyn til vejsikker­
heden er vigtigt, at arbejdsvilkårene overholdes, og 
det opfordrer de nationale myndigheder til bl.a. gen­
nem en systematisk og strengere kontrol at sikre 
gennemførelsen af forordning (EØF) nr. 543/69, 
som omfatter de sociale bestemmelser, der udarbej­
dedes i 1969. Udvalget bemærker med tilfredshed, at 
Rådet netop har vedtaget det allerede tilstillede for­
slag om beslutning vedrørende jernbanernes kom­
mercielle selvstændighed. Det støtter Kommissio­
nens forslag om, at luftfartstarifferne skal sættes ned 
og slår til lyd for en lettelse af de byrder og restrikti­
oner, som hviler på luftfartsindustrien. Endvidere 
ønsker det øget harmonisering af de eksisterende 
bestemmelser, for så vidt at disse foranstaltninger 
ikke går ud over beskæftigelsen inden for luftfartsin­
dustrien. Det foreslår, at de turistmæssige aspekter 
af søtransport og at flod- og kanaltransport, herun­
der færgedrift, krydstogter og lystsejlads omfattes af 
turistpolitikken. Endelig må transportinfrastruktu­
rens betydning fremhæves, da de foreliggende for­
slag på dette område kun langsomt giver resultater. 
Overbelastningen indenfor bytrafikken 
3.29. Endelig understreger Udvalget behovet for 
en undersøgelse af overbelastningen inden for by-
og intercitytrafikken set i relation til de mere kortva­
rige ferier og weekendturismen. 
Turisme med socialt sigte 
3.30. Retningslinjerne er baseret på det princip, 
som også Udvalget støtter, at turisme, som engang 
var forbeholdt de få, nu skal være noget, som alle 
har adgang til navnlig takket være indførelsen af 
ferie med løn; men Udvalget vil gå endnu videre og 
foreslå, at Fællesskabet skaber en særlig turistpolitik 
med socialt sigte. 
Turisme med socialt sigte — særlige bemærkninger 
3.31. Udvalget tillægger turisme med socialt sigte 
en særlig betydning, idet alle bør have adgang til fri­
tid, kultur og uddannelse. Udvalget mener følgelig, at en EF-politik med socialt sigte navnlig bør have 
til formål: 
i) at gøre det lettere for så mange mennesker som 
muligt at komme på ferie; 
ii) at sikre, at turistindustrien tager tilstrækkeligt 
hensyn til de to største »afhængige« befolk­
ningskategorier — de unge og de ældre — hvad 
enten disse tilhører lavindkomstgrupperne eller 
ej; 
iii) at sikre, at der ikke blot sørges for lavindkomst­
grupperne, men også for visse ugunstigt stillede 
sociale grupper (arbejdsløse, handicappede, 
indvandrere); 
iv) at sørge for, at bestemte erhvervsgrupper, f.eks. 
landmænd, som ikke uden videre har mulighed 
for at tage del i turistlivet også får deres proble­
mer taget op i forbindelse med en koordineret 
planlægning; 
v) at lade udendørs aktiviteter med socialt sigte, 
sportsbetonede turistaktiviteter samt udveks­
lingsrejser med kulturelle formål og overnat­
ningsmuligheder falde ind under turisme; 
vi) at fremme beskæftigelsen inden for turistindu­
strien, hvis aktiviteter ofte udføres af små og 
mellemstore virksomheder; 
vii) at tilpasse alle de nævnte aktiviteter til turist­
branchens sæsonbetonede karakter; 
viii)at undersøge alle de finansielle støttemulighe­
der, EF og andre kilder byder på, og koordinere 
dem inden for et samlet finansielt program; 
ix) at opmuntre arbejdsmarkedets parter til at 
opprioritere udviklingen af en turistpolitik med 
socialt sigte og sikre, at de organisationer, der er 
engageret i turisme med socialt sigte, nøje efter­
lever de forretningsmæssige bestemmelser for 
deres virke. 
3.32. Udvalget erkender, at dette sandsynligvis vil 
blive et langsigtet foretagende, men som et første 
skridt anmoder det Kommissionen om at undersøge, 
hvilke faciliteter der allerede findes i EF, således at 
man kan finde ud af, hvilke foranstaltninger det kan 
blive nødvendigt at iværksætte. 
3.33. Udvalget behandler i den beretning, som led­
sager nærværende udtalelse, mere detaljeret spørgs­
målet om turisme med socialt sigte og henviser 
Kommissionen til dette dokument for yderligere 
31. 12.83 De Europæiske Fællesskabers Tidende Nr. C 358/57 
oplysning. Der skal gøres opmærksom på, at føl­
gende punkter er mere indgående behandlet i beret­
ningen: 
i) ungdomsturisme og -beskæftigelse, herunder 
udvekslingsprogrammet for unge arbejdstagere 
(YWEP); 
ii) turisme for ældre; 
iii) de handicappede; 
iv) turisme med sundhedsmæssigt sigte; 
v) spredning af ferieperioderne (sæsonproblemet); 
vi) venskabsbyer. 
Regionerne 
3.34. Udvalget ser med tilfredshed på finansiering 
af turistprojekter via EFRU og EUGFL, men anbe­
faler en ændring i proceduren for ansøgning om 
midler til sådanne projekter, således at ansøgninger 
fra lokale interessegrupper kan få en mere positiv 
behandling, ligesom den håber, at den nye EFRU-
procedure vil bidrage til at afhjælpe problemet. 
Grænseoverskridende samarbejde 
3.35. Udvalget anbefaler endvidere et grænseover­
skridende samarbejde i lighed med det, der finder 
sted i Ardennes-Eifel-området mellem Belgien, 
Frankrig, Tyskland og Luxembourg, og som også 
andre steder i EF kunne tjene som et eksempel; det 
henleder også opmærksomheden på behovet for 
passende transportinfrastrukturer og hensigtsmæs­
sige forbindelser mellem regionerne. 
Landbrugsturisme 
3.36. Når det drejer sig om landbrugsturisme, både 
i form af bondegårdsferie og som ferieophold på 
landet, mærker Udvalget sig bemærkningerne i ret­
ningslinjerne om, at de eksisterende fællesskabsin­
strumenter (EUGFL og EFRU) kun udnyttes meget 
lidt på dette område og godkender i princippet for­
slag om at harmonisere og støtte medlemsstaternes 
politik for landbrugsturisme. Miljø og kulturarv 
3.37. Udvalget godkender forslagene i retningslin­
jerne med hensyn til miljø og kulturarv, men frem­
sætter dog følgende bemærkninger: 
3.38. Udvalget henleder opmærksomheden på 
problemerne i forbindelse med overbelastning af 
miljøet som følge af masseturisme og mener, at der 
er behov for en kontrol hermed. Det anbefaler lige­
ledes en undersøgelse af belastningsgraden i turist­
områder, samt foranstaltninger, der sikrer en opti­
mal kontrol hermed. 
Camping 
3.39. Derudover vil det være nødvendigt at indføre 
en eller anden form for kontrol med campingplad­
ser, og Kommissionen anmodes om at undersøge, 
hvorledes dette kan gøres. 
Byfornyelse 
3.40. Når det drejer sig om byfornyelse, ville det 
være hensigtsmæssigt evt. at fremme kultur- og for­
lystelsescentre som en form for byfornyelse, som 
både vil være med til at tiltrække turister og være 
økonomisk rentabel og beskæftigelsesskabende. 
Statistikker 
3.41. Da der endnu ikke foreligger en sammenlig­
nelig statistik over turismen i de ti medlemsstater, 
anmoder Udvalget Kommissionen om via Det stati­
stiske Kontor (Eurostat) at træffe de fornødne for­
anstaltninger til at harmonisere de relevante statisti­
ske oplysninger samt at indsamle og offentliggøre 
disse oplysninger. Det ville ligeledes være nyttigt at 
indsamle sammenlignelige statistiske oplysninger 
om turistulykker. 
Den internationale dimension 
3.42. Udvalget skal navnlig gøre opmærksom på, 
at der set i europæisk sammenhæng er behov for at 
integrere de to potentielle medlemslande — Spanien 
og Portugal — i den foreslåede turistpolitik som 
følge af dette erhvervs betydning for de to landes 
økonomi. 
Nr. C 358/58 De Europæiske Fællesskabers Tidende 31. 12.83 
3.43. Udvalget støtter ligeledes EF's politik med 
hensyn til udviklingen af turismen i den tredje ver­
den — navnlig i AVS-landene inden for Lomé-kon-
ventionen — hvor Kommissionen via Den europæi­
ske Udviklingsfond stiller finansielle midler til 
rådighed. Omkostningsplan 
3.45. Endelig anmoder Udvalget Kommissionen 
om at udarbejde en omkostningsplan for turistpoli­
tikken, hvoraf det skal fremgå, hvor stor en del af 
den foreslåede politik der er omfattet af eksiste­
rende bevillinger. 
3.44. Kommissionen gøres endvidere opmærksom 
på de problemer, EF-turisten møder uden for EF; 
der tænkes her navnlig på sundheds- og sikkerheds­
problemerne. Udvalget anmoder om, at Kommissio­
nen i forbindelse med udformningen af kommende 
bestemmelser har dette in mente. 3.46. I det omfang, hvor der iværksættes foran­
staltninger til fordel for en EF-politik, vil udgifterne 
hertil efter Udvalgets mening få en multiplikatoref­
fekt på økonomien, hvilket er meget påkrævet i den 
øjeblikkelige økonomiske situation, og det foreslår, 
at der tages hensyn til denne faktor, når som helst 
omlægningen af EF's budget debatteres. 
Bruxelles, den 27. oktober 1983. 
Francis CEYRAC 
Formand for 
Det økonomiske og sociale Udvalg 
Udtalelse om Kommissionens forslag til Rådet om fastsættelse af Fællesskabets ordning 
med generelle toldpræferencer for 1984 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 263 af 3. oktober 1983, side 1. 
A. UDTALELSENS JURIDISKE GRUNDLAG 
Rådet besluttede den 1. august 1983, i medfør af artikel 198 i traktaten om oprettelse 
af Det europæiske økonomiske Fællesskab, at høre Det økonomiske og sociale 
Udvalg om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 211. plenarforsamling afholdt i 
Bruxelles den 26. og 27. oktober 1983 sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, 
under henvisning til anmodning af 1. august 1983 
fra Rådet for De europæiske Fællesskaber om udta­
lelse om Kommissionens forslag til Rådet om fast­
sættelse af Fællesskabets ordning med generelle 
toldpræferencer for 1984, under henvisning til beslutning truffet af præsidiet 
den 5. juli 1983 om at pålægge Afdelingen for for­
bindelser med tredjelande at udarbejde udtalelse om 
forslaget, 
under henvisning til tidligere udtalelser om samme 
spørgsmål ('), 
(') EFT nr. C 205 af 11. 8. 1980, EFT nr. C 331 af 17. 12. 
1980, EFT nr. C 343 af 31. 12. 1981, EFT nr. C 326 af 
13. 12. 1982.